Drie brande in JHB laat talle dakloosArgieffoto Sowat 83 mense is dakloos gelaat deur drie afsonderlike brande in Johannesburg Saterdagaand. In die eerste voorval het elf plakkershutte in Alexandra omstreeks 20:00 afgebrand en 30 mense dakloos gehad, het die Johannesburgse nooddienste Sondagoggend gesê. Robert Muaudzi, die nooddienste se woordvoerder, sê die brand het in ŉ plakkershuis uitgebreek en vinnig na die ander tien huise versprei. Die tweede brand het omstreeks 21:00 in Diepsloot uitgebreek en 13 mense dakloos gelaat. Die derde brand het 13 huise in die Malvern Jumpas informele nedersetting verwoes. Die brand het omstreeks 22:00 uitgebreek en 40 mense dakloos gelaat. Niemand is in die brande beseer nie. Saterdagaand het die kwik tot by 4 grade Celsius gedaal. Daar word vermoed dat die brand in Diepsloot veroorsaak is deur ŉ brandende paraffienstoof wat alleen gelos is.